OpenLLM-France/wikimedia huggingface dataset:
# Anne (telesaila)

Anne britainiar telesaila da, World Productionsek ITVrentzat egina. Telesailak fikziora eraman du Liverpool futbol talde ingelesaren 1989ko tragedia. 97 zale hil ziren estadioko harmailetako istripu batean.

## Aktoreak

* Maxine Peake: Anne Williams
* Stephen Walters: Steve Williams
* Campbell Wallace: Kevin Williams
* Bobby Schofield: Michael Williams
* Lily Shepherd and Ellie May Davies: Sara Williams
* Clare Calbraith: Sheila Coleman
* Rob Jarvis: John Glover
* Matthew McNulty: Andy Burnham
* Polly Kemp: Ann Adlington
* Raymond Waring: Steve Hart
* Ian Puleston-Davies: Phil Scraton
* Gracie Kelly: Debra Martin

## Erreferentziak

* ↑ «Berdeguneari begira hildakoen oroimenez» Berria 2022-03-26 CC BY-SA 4.0 lizentziapean.

## Kanpo estekak

* Datuak: Q110501166
# Anne Archer

Ann Archer (Los Angeles, Kalifornia, 1947ko abuztuaren 24a) estatubatuar zinema eta telebistako aktore bat da. Zientziologiaren Elizaren kide da.

## Filmografia
### Zinema

| Urtea | Filma | Pertsonaia |
| 1972 | The Honkers | Deborah Moon |
| 1972 | Cancel My Reservation | Crazy Hollister |
| 1973 | The All-American Boy | Drenna Valentine |
| 1973 | The Blue Knight | Laila |
| 1974 | The Mark of Zorro | Teresa |
| 1975 | The Log of the Black Pearl | Lila Bristol |
| 1976 | A Matter of Wife... And Death | Carol |
| 1976 | The Dark Side of Innocence | Nora Hancock Mulligan |
| 1976 | Trackdown | Barbara |
| 1976 | Lifeguard | Cathy |
| 1978 | Good Guys Wear Black | Margaret |
| 1978 | Paradise Alley | Annie |
| 1978 | The Pirates | Jordana Mason |
| 1980 | Hero at Large | Jolene Marsh |
| 1980 | Raise the Titanic | Dana Archibald |
| 1981 | Green Ice | Holbrook |
| 1982 | Waltz Across Texas | Gail Weston |
| 1984 | The Naked Face | Ann Blake |
| 1984 | The Sky's No Limit | Susan Keith Browning doktorea |
| 1985 | Too Scared to Scream | Kate Bridges |
| 1986 | The Check is in the Mail | Peggy Jackson |
| 1987 | Fatal Attraction | Beth Gallagher |
| 1987 | A Different Affair | |
| 1988 | Leap of Faith | Debby Franke Ogg |
| 1990 | Love at Large | Miss Dolan |
| 1990 | Narrow Margin | Carol Hunnicut |
| 1990 | Eminent Domain | Mira Borski |
| 1992 | Patriot Games | Cathy Ryan |
| 1992 | The Last of His Tribe | Henriette Kroeber |
| 1992 | Nails | Mary Niles |
| 1993 | Body of Evidence | Joanne Braslow |
| 1993 | Family Prayers | Rita Jacobs |
| 1993 | Short Cuts | Claire Kane |
| 1994 | Clear and Present Danger | Cathy Muller Ryan |
| 1994 | Jane's House | Mary Parker |
| 1994 | There Goes My Baby | Narratzailea |
| 1994 | Because Mommy Works | Abby |
| 1995 | The Man in the Attic | Krista Heldmann |
| 1996 | Mojave Moon | Julie Rigby |
| 1996 | Jake's Women | Maggie |
| 1998 | Indiscretion of an American Wife | Julia Burton |
| 1998 | My Husband's Secret Life | Theresa "Sissy" Sullivan |
| 1998 | Nico the Unicorn | Julie Hastings |
| 2000 | Innocents | Beryl Denright |
| 2000 | Whispers: An Elephant's Tale | Gentle Heart |
| 2000 | Rules of Engagement | Mourain andrea |
| 2000 | The Art of War | Eleanor Hooks |
| 2002 | The Gray in Between | Ursula |
| 2002 | Night of the Wolf | Claire McNichol |
| 2003 | Uncle Nino | Marie Micelli |
| 2004 | November | Carol Jacobs |
| 2005 | Man of the House | Molly McCarthy irakaslea |
| 2005 | The Iris Effect | Sarah Hathaway |
| 2006 | Cut Off | Louise |
| 2006 | End Game | Lehen Dama |
| 2007 | Judicial Indiscretion | Monica Barrett |
| 2008 | Family Practice | Helena Kinglare |
| 2008 | Felon | Maggie |
| 2009 | Ghosts of Girlfriends Past | Vonda Volkom |
| 2014 | Lullaby | Rachel |

## Kanpo loturak

* Ann Archer aktorearen IMDBko fitxa irakurgai (Ingelesez)
* Webgune ofiziala (Ingelesez)
* Datuak: Q230199
* Multimedia: Anne Archer / Q230199
# Artaun (Dima)

Artaun Dimako (Bizkaia) iparraldean dagoen auzoa da, mendialdekoa.

## Historia

Arratiako Merindadearen elizatea osatu zuen Erdi Aroan beste zazpi auzorekin batera, Aroztegieta, Olazabal, Indusi, Oba, Bargondia, Bikarregi, Intxaurbizkar eta Lamindao hain zuzen ere. Elizateak 61. jezarlekua zeukan Gernikako Batzar Etxean.
Gaur egun auzoaren izena Artaun den arren, XVIII.mendera arte Arratiagoien bezala izendatzen zen. Mende horretan zehar egin ziren su kontaketetan horrela dokumentaturik eta identifikaturik dago auzunena.

## Inguru naturala

Artaungo ipar-ekialdean Aramozko mendilerroa zabaltzen da, iparraldean Urtemondo (788 m) eta ekialdean Artaungan (905 m) mendiak dituelarik, besteak beste.
Bestela, mendebaldean Biteriño auzunea eta hegoaldean Bikarregi eta Ugariotz mugakide ditu. Ugarana erdigunerako bidean, azkenik, Azkuenaga tartean dauka, hego-mendebaldean.

## Ondarea

* San Bixenti baseliza.
* Olazarri baserria.
* Bolatokia.

## Ikus, gainera

* Arratia

## Kanpo estekak

* (Gaztelaniaz)Dimako udal webgunea
* Datuak: Q12254184
# Artaungan

Artaungan (905 metro) Bizkaiko mendi bat da, Aramozko mendilerroan dagoena. Azpian duen Dimako Artaun auzoari hartu dio izena.

## Abiapuntuak

* Obatik (Dima): ordubete eta 30 minutu.
* Artaundik (Dima): ordubete eta 45 minutu.
* Mañariatik: 2 ordu eta 45 min.

## Erreferentziak

* ↑ Euskaltzaindia: Euskal Onomastikaren Datutegia.
* ↑ Euskal Herriko mendien katalogoa, Euskal Mendizale Federazioa, 2009. Euskaltzaindiaren Onomastika batzordearen oniritzia du.

## Ikus, gainera

* Bizkaiko mendien zerrenda.

## Kanpo estekak

* Datuak: Q12254186
# Artavasdes I.a

Artavasdes I.a Armeniakoa (armenieraz: Արտավազդ Առաջին) Artaxias I.a Armeniakoa Armeniako erregearen eta Satenik erreginaren semea izan zen. Bere aita K.a. 160 edo K.a. 159an hil ondoren, Armeniako errege bihurtu zen, bertan, K.a. 160 edo K.a. 159 eta K.a. 115 bitartean gobernatu zuelarik.
Bere erregealdian, Artavasdesek, Partiar Inperioak Armenia inbaditzeko egin zituen saiakera ugari kanporatu zituen, baina Mitridates II.a Partiakoak garaitu zuen, Ekialdeko Armenia osatzen zuten lurraldeak erantsi, eta Artavasdesen seme zen Tigranes I.a Armeniakoa bahitu bezala hartu zuena. Hil zenean, bere oinordekoa, Tigranes I.a izan zen.
Cyril Toumanoff historialariaren arabera, Artavasdes izan zen, Erdi Aroko georgiar urte liburuen arabera, Iberian tartean sartu zen erregea, bertako noble batek eskatuta, eta bertako tronuan bere seme Arshak jarri zuena. Horrela, Artavasdes izango zen Iberia kaukasiarrean Artaxidar dinastia ezarri izanaren arduraduna.
* Datuak: Q1265161
* Multimedia: Artavazd I of Armenia / Q1265161
# Artavasdes II.a

Artavasdes II.a (antzinako grezieraz: ΒΑΣΙΛΕΟΣ ΑΡΤΑΥΑΖΔΟΥ, armenieraz: Արտավազդ Երկրորդ) Armeniako errege izan zen K.a. 53 eta K.a. 34 bitartean. Artavasdes, Artaxidar dinastiako partaide zen, eta bere aita Tigranes II.a Handiaren oinordeko izan zen Armeniako tronuan. Artavasdes II.a Erromaren aliatu bat zen, baina Partiako Orodes II.ak, K.a. 53ko Carrhaeko guduan Marko Lizinio Kraso garaitu ondoren Armenia inbaditu zuenean, partiarrekin batzera behartu zuten. Bere arreba eman zion Orodes I.aren seme eta oinordeko zen Pakorus I.ari, honekin ezkontzeko.
K.a. 36an, Marko Antoniok Armenia inbaditu zuen, eta Artavasdes, berriz, aldez aldatu zen, baina erromatarrak bertan behera utzi zituen hauek Armenia utzi bezain pronto. Marko Antoniok, berriz inbaditu zuen Armenia K.a. 34an, Artavasdes II.a harrapatu eta Alexandriara eraman zuen K.a. 31n. Artavasdes II.ari, Egiptoko Kleopatra VII.aren aginduz, burua moztu zioten, errege altxorra non zegoen esan gabe. Armeniako tronuan, bere oinordekoa, bere seme Artaxias I.a izan zen.
Plutarkoren arabera, Artavasdes, tragedia greziar eta istorioak idatzi zituen aditu dohatsu bat zen.
* Datuak: Q363394
* Multimedia: Artavazd II of Armenia / Q363394
# Artaxat

Artaxat (armenieraz: Արտաշատ; antzinean antzinako grezieraz: Ἀρτάξατα, Artaxata izenaz ezaguna) Armeniako hiria da, Aras ibaiaren haranean dagoena. K.a. 185tik k. o. 120ra arte Armeniako Erresumako hiriburua izan zen.

## Herri eta hiri senidetuak

* Clamart (Frantzia)

## Erreferentziak

* ↑ Euskaltzaindia. Anatoliako eta Hego Kaukasoko toponimia. .

## Kanpo estekak

* Udalaren webgunea
* Datuak: Q39560
* Multimedia: Artashat / Q39560
# Artatzu Goikoa

Artatzu Goikoa Bilboko auzoa da, hegoaldean kokatzen dena. Pagasarri eta Arnotegi mendien magalean dago auzoa, Errekalde eta Larraskitutik gora.
Bertako eskola zaharretan irakasleak euskalduntzeko zentroa du Eusko Jaurlaritzak.

## Egitasmoak

2007. urtean Jaureguizar higiezinen konpainiak sustaturiko etxebizitzak eraikitzen hasi ziren Artatzu Goikoa eta Larraskituko gunearen artean, guztira 400 bat etxebizitza eraikiko dira, baita babes-ofizialekoak ere.

## Kanpo estekak

* Datuak: Q12254185
# Artaxerxes

Artaxerxes (antzinako persieraz: 𐎠𐎼𐎫𐎧𐏁𐏂𐎠‎ Artaxšaça,; antzinako grezieraz: Ἀρταξέρξης) Persiako errege akemenestarra K.a. 465-424 urteen bitartean, Xerxes I.aren semea eta ondorengoa. Akemenestar Inperioko seigarren erregea izan zen.
Iturri grekoetan μακρόχειρ Makrokheir goitizenaz aipatzen da (latinez, Longimanus, eskuluzea), esaten baitzen eskuin-eskua ezkerra baino luzeagoa zuela.
Xerxes erregearen eta Amestris erreginaren bigarren semea zen. Aita gorteko ofizial batek hil zuen, eta Artaxerxesek, erreinaldiaren hasieran, erregetza bermatzearren, bere anaia zaharrena, Dario, hil zuen. Xerxesen beste seme bat, Histaspes, Baktrianan haren aurka altxatu zen zen, baina garaitua izan zen. Printze eskuzabal baten oroitza utzi zuen, Temistokle atenastarra bere erbesteratzean onartu zuelako K.a. 463an eta juduei Jerusalema itzultzen utzi zielako.
K.a. 450ean, atenastarrek, Zimon buru zutela, Zipreri eraso zioten, eta persiarrak garaitu zituzten. Ondorioz, greziarrekiko bakea sinatu behar izan zuen (Kaliasen bakea, K.a. 449-448), eta Kersoneso (gaur egungo Krimeako penintsula) galdu zuen.
Artaxerxes hil zenean, haren seme Xerxes II.ak eskuratu zuen tronua.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 6 or..
* ↑ Ghias Abadi, R. M.. (2004). کتیبه‌های هخامنشی. (2. argitaraldia) Teheran: Shiraz Navid Publications, 129 or. ISBN 964-358-015-6..
# Artatzagane (argipena)

Artatzagane izenak hainbat adiera ditu:
* Artatzagana (batzuetan Artatzagane edo —espainierazko grafian— Artazagane eran ere idatzia): Leioako auzoa.
* Artatzagane: Bizkaiko mendia.
# Artatzagane

Artatzagane edo Artatxagan (998 metro) Aramozko mendilerroaren bigarren tontorrik altuena da. Leunganerekin batera, "mendi bikiak" bikotea osatzen du.
Mugarra (964 m.) mendia hurbil dauka.

## Abiapuntuak

* Obatik (Dima) ordu 1 eta 45 minutu.
* San Lorenzo-Baltzolatik (Dima) ordu 1 eta 45 minutu.
* Mañariatik ordu 2.

## Ikus, gainera

* Bizkaiko mendien zerrenda.

## Kanpo estekak

* Datuak: Q12254181
# Aspaldiko egia

Aspaldiko egia edo egia zozoa, pellokeria eta zozokeria ere deitua, begi bistakoa den baieztapena da, diskurtsoari ezer berririk ekartzen ez diona, erredundantziazkoa, tautologia edo pleonasmoa izateagatik.
Pernandoren egia ere esaten zaio.
# Asoziazionismo

Asoziazionismoa gertaera mental guztiak desberdinak diren psikologiazko edukien loturan oinarriturik aztertzen dituen filosofia dotrina da.
Gertaera psikologikoak zenbait arauri jarraituz elkarren artean lotzen dira, pertsonak nahita zein nahigabe ere. Aristotelesek, adibidez, oroitzapenak beste zenbait ideia lotuz lortzen direla ikusi zuen, eta lotura horiek izan ziren XVIII. eta XIX. mendeetako psikologiaren aztergaia.
Hiru dira ideiak lotzen dituzten arauak:
* Jarraitasunaren legea: elkarren ondoren jazotako bi egoera elkarri loturik geratzen dira.
* Antzekotasunaren legea: kontzientziaren bi egoera antzekoak direnean gertatzen da.
* Kontraste legea, ideia batek kontrakoa den beste bat gogorarazten du zenbaitetan.
XIX. mendearen bukaeran, hitzen eta ideien arteko lotura aztertu zuen Galtonek. Geroago, zenbait psikiatrak (Kent, Rosanoff) eta psikoanalistak (Jung), hitz zerrenda batzuk eratu zituzten; zerrenda horiek gaixoen psikologia arazoak eta konplexuak kontzientziara ekartzen lagundu zuten. Freudek ere erabili zuen asoziazio askearen teknika hori, gaixoari hitz bat eman eta horrek burura ekartzen dion guztia esatearena, alegia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-12-07 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2144192
# Aspach (Baden-Württemberg)

    Beste esanahi batzuen berri izateko, ikus: «Aspach»
Aspach Alemaniako udalerria da. Baden-Württemberg estatuan kokatuta dago, [[Rems-Murr barrutia|Rems-Murr]] barrutian. 2014an 7.902 biztanle zituen 35,46 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q81726
* Multimedia: Aspach (bei Backnang) / Q81726
# Aspach (Mosela)

    Beste esanahi batzuen berri izateko, ikus: «Aspach»
Aspach Frantziako udalerri bat da, Mosela departamenduan dagoena, Ekialde Handia eskualdean. 2013an 43 biztanle zituen.

## Demografia
### Biztanleria

2007an Aspach udalerrian erroldatutako biztanleak 43 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 18 etxebizitza zeuden, 16 familiaren etxebizitza nagusia ziren eta 3 hutsik zeuden. 17 etxeak ziren eta 1apartamentu bat zen. 16 etxebizitza nagusietatik 13 bere jabearen bizilekua ziren, 2 alokairuan okupaturik zeuden eta 1 doan lagata zegoen; 1ek hiru gela zituen, 5 etxek lau zituzten eta 10 etxek bost zituzten. 13 etxek euren parking plaza propioa zuten azpian. 9 etxetan ibilgailu bat zegoen eta 6 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Aspach udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 27 ziren, horien artean 19 aktiboak ziren eta 8 inaktiboak ziren. 19 pertsona aktiboak lanean(11 gizon eta 8 emakume) zeuden.. 8 pertsona inaktiboetatik 2 erretiraturik zeuden, 5 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra higiezinen enpresa batena zen.
2000. urtean Aspach udalerrian 4 nekazaritza-ustiategi zeuden, 372 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q22180
* Multimedia: Aspach (Moselle) / Q22180
# Aspa

Aspa Kataluniako udalerria da, Segrià eskualdean eta Lleidako probintzian kokatuta dagoena. 10,20 km²-ko azalera du eta 2009ko urtarrilaren 1eko erroldaren arabera 269 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 525 | 529 | 555 | 491 | 492 | 486 | 390 | 335 | 288 | 253 | 268 | 269 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) Aspari buruzko informazioa
* Datuak: Q1770861
* Multimedia: Aspa / Q1770861
# Aspa marginata

Aspa marginata itsas barraskilo espezie bat da, Bursidae familiako itsas moluskua..

## Merkantziaren izendapena

Aspa marginataren oskolak 20-40 milimetrokoak izan daitezke. Maskorrak oso lodiak dira, beix kolorekoak, gainazal leuna dute, sifoi-kanal sakona eta punta motza.

## Banaketa

Mendebaldeko Afrikan, Senegalen eta Kanarietan aurki daitezke.

## Erregistro fosilak

Italiako eta Frantziako Miozenoko erregistro fosiletan, Namibiako eta Espainiako Kuaternariora ezagutzen da genero hori (adin-tartea: 15.97tik 0.781 milioi urte lehenago).

## Alderdi kulturalak

Maskor fosilizatuak gizakiek eta neandertalek erabili dituzte apaingarri gisa.

## Erreferentziak

* 1 2 GBIF
* ↑ Fossilworks
* ↑ Peresani, Marco, et al.: An ochered fossil marine shell from the Mousterian of Fumane Cave, Italy. PLoS ONE 8.7 (2013): e68572.

## Kanpo estekak

* Datuak: Q4807674
* Multimedia: Aspa marginata / Q4807674
# Asoziazio ordinal

Estatistikan, asoziazio ordinala bi aldagai ordinalen arteko estatistika edo erlazio maila da (adibidez, "errenta txikia/ertaina/handia" eta "behe/goi ikasketa maila" aldagaiei buruzko datuak batera jaso eta errenta handiko pertsonek goi ikasketa mailak dituzten frogatu nahi denean).
Asoziazio ordinalerako neurriak dira honako hauek:
* Goodman eta Kruskalen gamma
* Kendallen tau-b
* Kendallen tau-c
* Somersen d

## Ikus, gainera

* Asoziazio (estatistika)

## Kanpo estekak

* Datuak: Q7100783
# Antoni Bolesław Dobrowolski

Antoni Bolesław Dobrowolski (1872ko ekainaren 6a, Dworszowice Kościelne, Lodzeko voivoderria - 1954ko apirilaren 27a, Varsovia) poloniar geofisikaria, meteorologoa eta esploratzailea izan zen.

## Biografia

Gaztetan jarduera iraultzaileetan parte hartu zuen, eta Kaukasora deportatu zuten horregatik. Fisika eta biologia ikasi zituen Suitzan eta Belgikan. Belgikako espedizio batean parte hartu zuen Antartikan (1897-1899). Estatuko Meteorologia Institutuko zuzendariordea Polonian (1924-1929). Varsoviako Unibertsitateko irakaslea (1946-1954). 1952az geroztik Poloniako Zientzien Akademiako kidea.
1929an, Poloniako Geofisika Elkartea sortu zuen. Bere ekimenez Varsoviako sismologia-behatokia, Gdyniako itsas-behatokia eta Varsoviatik gertu dagoen Legionow aerologia-behatokia sortu zituzten. Geofisikari buruz idatzi zuen, batez ere izotzarekin erlazionatuta, eta hodeien fisika, optika atmosferikoa (halo fenomenoa), eta lan pedagogikoak ere.
* Datuak: Q3360202
* Multimedia: Antoni Bolesław Dobrowolski / Q3360202
# Antoni Clavé

Antoni Clavé (Bartzelona, 1913eko apirilaren 5a - Saint-Tropez, 2005eko abuztuaren 30a) katalan margolari, eskultore eta artista grafikoa izan zen.
Bartzelonako Arte Ederretako Eskolan egin zituen ikasketak. Espainiako Gerra Zibilean Frantziara erbesteratu zen eta hantxe bizi izan zen harrezkero. Litografia lan ugari egin zituen; zenbait liburutarako irudiak egin zituen (Rabelaisen Gargantua, 1953; Meriméeren Carmen, 1946), baita antzerkirako dekoratuak ere. Haren pintura Soutine eta Rouault pintoreenarekin konparatu izan da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-07-10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q537652
* Multimedia: Antoni Clavé i Sanmartí / Q537652
# Antoni Bonet i Castellana

Antoni Bonet i Castellana (Bartzelona, 1913–1989) Kataluniako arkitektoa izan zen, diseinatzailea eta hirigilea.
Josep Lluís Sert eta Josep Torres Clavérekin hasi zuen bere ibilbidea. GATCPACeko kidea zen. 1936an Parisen Le Corbusierren atelierra sartu zen. Ondoren Argentinan eta Uruguain lan egin zuen.
"BKF" Butterfly aulkiaren diseinatzaileetako bat zela gogoratzen da, Grupo Austral-en barruan, Buenos Airesen, Argentinan, 1938an, Juan Kurchan eta Jorge Ferrari Hardoy bazkideekin batera.
1971tik 1975era, bere estudioa Bartzelonan, Miguel Cervantes Martinez Brocca estudioko buruak zuzendu zuen, eta orduan Espainiako Arte Ederren Bulego Nagusiko buru izan zen arkitekto uruguaitarra. Bonetek La Manga Campo de Golf-erako beheko apartamentuak diseinatu zituen, baita klubaren gaineko Cabeza Blanca goiko apartamentuak ere. Knoll 1940ko hamarkadan Buenos Airesera iritsi eta Butterfly aulkia ekoizteko eskubideak erosi zituenaren istorioa kontatu zuen. Bonet ez zen inoiz pozik egon eskubide horiengatik ordaintzen zutenarekin, baina beti harro bere diseinuaz.
Benetako "maisu" bat zen eta La Mangako beheko apartamentuetan lan egitea Ayn Rand eleberri bateko zerbait bezalakoa zen diseinuaren oso xehetasunetara bideratutako ikuspegi honetan.

## Erreferentziak

* ↑ ADChasan

## Kanpo estekak

* Fitxa Design Hub Barcelona-ko Diseinu Industrialaren bilduman
* Antoni Bonet
* Datuak: Q8201037
* Multimedia: Antoni Bonet i Castellana / Q8201037
# Antoni Brusi i Mirabent

Antoni Brusi i Mirabent (Bartzelona, Katalunia, 1782 - Bartzelona, 1821) kataluniar inprimatzailea izan zen.

## Biografia

Haren familia Diario de Barcelona egunkariaren jabea zen. Frantsesen aurkako Iberiar Penintsulako Gerra amaitu zenean, Erreinuko Gobernuko Biltzar Gorenak Diario de Barcelona egunkariko zuzendari izendatu zuen. Brusiren inprimategia izan zen Espainian litografia erabili zuen lehena. Antoni Brusi i Ferrer haren semea (1815-1878) aitaren jarraitzailea izan zen, Diario de Barcelona Bartzelonako lehen egunkaria bihurtu arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753179
# Antoni Comín

Antoni Comín i Oliveres edota Toni Comín (Bartzelona, 1971) kataluniar filosofo eta politikari bat da. 2017ko Kataluniako Generalitatean Kultura Kontseilaria izana, gaur egun Bruselan bizi da.

## Kanpo estekak

* Bloga (Katalanez)
* Datuak: Q16189675
* Multimedia: Antoni Comín i Oliveres / Q16189675
# Antoni Daimiel

Antoni Daimiel (Ciudad Real, 1970eko otsailaren 15a) Digital+-en saskibaloia eta NBA jorratzen duen kazetaria da. Telebistan agerrarazi zen 1996.n NBA denboraldian Andrés Montes-ekin batera adierazle bezala, bikote famatu bat osatuz espainiar kirolaren munduan.
# Antoni Fluvià

Antoni Fluvià, Antoine Fluvian de la Rivière, Antonius Fluvianus, Antonius Ripanus, Anthonius Fluviani, Antonio de Fluviá (? – Rodas, 1437ko urriaren 29a) Jerusalemgo San Joan Ordenaren 35. Maisu handia izan zen 1421etik hil zen arte.
Guissonako familia bat zen, Fluvià ibaiak hala abisatuta. 1413an, Jaume II.a Urgellkoari lagundu zion Fernando I.a Aragoikoaren kontrako altxamenduan. Porrot egin ondoren, herrialdetik alde egin zuen, eta Rodasko San Joan Ordenarekin bat egin zuen.
1420an Zipreko defendatzaile izendatu zuten, eta 1421ean Ordenako Maisu Nagusi. Rodas uharteko gotorlekuak indartu zituen, eta mamelukoen aurkako pirateria sustatu zuen. Jano Ziprekoa erregea mamelukoen aurka babestu zuen, baina 1427an borroka gelditu zuen, porrot batzuen ondoren.
Arlo diplomatikoan, Joan II.a Ziprekoa erregearen liberazioa kudeatu zuen, eta su-etena negoziatu zuen Alfontso V.a Aragoikoaren eta Egiptoko sultanaren artean. 1428an, Ordenaren artxiboa eraikitzeko agindu zuen.
Hil zenean, diru asko utzi zuen ospitale bat eraikitzeko, eta 1440 eta 1489 bitartean eraiki zuten.
* Datuak: Q601990
* Multimedia: Antonio Fluvian de la Riviere (GM 35) / Q601990